लोकसभा चुनाव से पहले कांग्रेस का बड़ा दांव, सर्जिकल स्ट्राइक के 'हीरो' को सौंपी यह जिम्मेदारी  
सुरक्षा पर दस्तावेज़ तैयार करेगी टास्क फ़ोर्स
टास्क फोर्स की अगुवाई करेगें जनरल डीएस हु़ड्डा
लोकसभा चुनाव से पहले कांग्रेस का बड़ा कदम
मगर सूत्रों की माने तो हुड्डा के विजन डॉक्यूमेंट की एक झलक कांग्रेस के लोकसभा के लिए जारी होने वाले घोषणा पत्र में भी दिखाई देगा. मगर एक विस्तृत रिपोर्ट बाद में आएगी, जो कांग्रेस पार्टी के लिए राष्ट्रीय सुरक्षा के मसलों पर अंतिम किताब की तरह का काम करेगी. इससे यह भी अंदाजा लगाया जा सकता है कि कांग्रेस यदि कभी सत्ता में आती है तो राष्ट्रीय सुरक्षा के मामले में यह विजन डॉक्यूमेंट सबसे अहम दस्तावेज होगा, जिसके सिफारिशों को लागू किया जाएगा.
लेफ्टिनेंट जनरल डीएस हु़ड्डा (रिटायर्ड) 29 सितंबर 2016 को पाकिस्तान पर हुए सर्जिकल स्ट्राईक के वक्त आर्मी कमांडर थे जो नॉर्दन कमांड का अगुआ होता है. इस ऑपरेशन के वक्त लेफ्टिनेंट जनरल हुड्डा अपने कमरे में बैठे उस ऑपरेशन को देख रहे थे..सर्जिकल स्ट्राईक के बाद हुड्डा का एक बयान काफी सुर्खियों में रहा था, जिसमें उन्होंने कहा था कि इस घटना को थोड़ा ज्यादा ही हाईप दिया गया और थोड़ा पोलिटिसाइज हो गया..मगर सेना के लिहाज से कहें तो हमें इसको करने की जरूरत है और हमने उसे बखूबी अंजाम दिया.